Protokols par nosacījumiem un noteikumiem Bulgārijas Republikas un Rumānijas uzņemšanai Eiropas Savienībā - VII pielikums:Protokola 20. pantā minētais saraksts: pārejas posma pasākumi - Rumānija - 9.Vide - A.Gaisa kvalitāte



Oficiālais Vēstnesis L 157 , 21/06/2005 Lpp. 0157 - 0158



A. GAISA KVALITĀTE 31994 L 0063: Eiropas Parlamenta un Padomes Direktīva 94/63/EK ( 1994. gada 20. decembris) par kontroli attiecībā uz gaistošu organisko savienojumu (GOS) emisiju, ko rada benzīna glabāšana un nosūtīšana no termināliem uz degvielas uzpildes stacijām (OV L 365, 31.12.1994., 24. lpp.) kuru groza: - 32003 R 1882: Eiropas Parlamenta un Padomes 29.9.2003 Regula (EK) Nr. 1882/2003 (OV L 284, 31.10.2003., 1. lpp.). 1. Atkāpjoties no Direktīvas 94/63/EK 3. panta un I pielikuma, prasības, kas noteiktas attiecībā uz glabāšanas iekārtām terminālos, Rumānijā nepiemēro: - līdz 2007. gada 31. decembrim — 115 glabāšanas iekārtām 12 terminālos un līdz 2008. gada 31. decembrim — 4 glabāšanas iekārtām 1 terminālā, kuru apgrozījums ir lielāks par 25000 tonnām/gadā, mazāks vai vienāds ar 50000 tonnām/gadā; - līdz 2007. gada 31. decembrim — 138 glabāšanas iekārtām 13 terminālos, līdz 2008. gada 31. decembrim — 57 glabāšanas iekārtām 10 terminālos un līdz 2009. gada 31. decembrim — 526 glabāšanas iekārtām 63 terminālos, kuru apgrozījums ir mazāks vai vienāds ar 25000 tonnām/gadā. 2. Atkāpjoties no Direktīvas 94/63/EK 4. panta un II pielikuma, prasības, kas noteiktas attiecībā uz iekraušanu esošajos pārvietojamos konteineros un izkraušanu no tiem terminālos, Rumānijā nepiemēro: - līdz 2007 gada 31 decembrim — 36 iekraušanas un izkraušanas iekārtām 12 terminālos, kuru apgrozījums ir lielāks par 25000 tonnām/gadā, bet mazāks vai vienāds ar 150000 tonnām/gadā; - līdz 2007. gada 31. decembrim — 82 iekraušanas un izkraušanas iekārtām 18 terminālos, līdz 2008. gada 31. decembrim — 14 iekraušanas un izkraušanas iekārtām 11 terminālos un līdz 2009. gada 31. decembrim — 114 iekraušanas un izkraušanas iekārtām 58 terminālos, kuru apgrozījums ir mazāks vai vienāds ar 25000 tonnām/gadā. 3. Atkāpjoties no Direktīvas 94/63/EK 5. panta, prasības, kas noteiktas attiecībā uz esošajiem pārvietojamajiem konteineriem terminālos, Rumānijā nepiemēro: - līdz 2007. gada 31. decembrim — 31 autocisternai; - līdz 2008. gada 31. decembrim — papildu 101 autocisternām; - līdz 2009. gada 31. decembrim — papildu 432 autocisternām. 4. Atkāpjoties no Direktīvas 94/63/EK 6. panta un III pielikuma, prasības, kas noteiktas attiecībā uz iekraušanu esošajās glabāšanas iekārtās degvielas uzpildes stacijās, Rumānijā nepiemēro: - līdz 2007. gada 3. decembrim — 116 degvielas uzpildes stacijām, līdz 2008. gada 31. decembrim — nākamajām 19 degvielas uzpildes stacijām un līdz 2009. gada 31. decembrim — nākamajām 106 degvielas uzpildes stacijām, kuru apgrozījums ir lielāks par 1000 m3/gadā; - līdz 2007. gada 31. decembrim — 49 degvielas uzpildes stacijām, līdz 2008. gada 31. decembrim — nākamajām 11 degvielas uzpildes stacijām un līdz 2009. gada 31. decembrim — nākamajām 85 degvielas uzpildes stacijām, kuru apgrozījums ir lielāks par 500 m3/gadā, bet mazāks vai vienāds ar 1000 m3/gadā; - līdz 2007. gada 31. decembrim — 23 degvielas uzpildes stacijām, līdz 2008. gada 31. decembrim — nākamajām 14 degvielas uzpildes stacijām un līdz 2009. gada 31. decembrim — nākamajām 188 degvielas uzpildes stacijām, kuru apgrozījums ir mazāks vai vienāds ar 500 m3/gadā. --------------------------------------------------